Vzorec pogodbe

**Gimnazija Franceta Prešerna, Kidričeva cesta 65, 4000 Kranj,** ki jo zastopa ravnateljica Mirjana Bizjak, matična številka: 6286186000, ID za DDV: SI84484047, račun št.:

01100-6000041345 pri Banki Slovenije (v nadaljevanju: **naročnik**)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ davčna številka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, TRR številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(v nadaljevanju: **izvajalec)**

sta sklenila naslednjo

**POGODBO O IZVEDBI JAVNEGA NAROČILA PRIPRAVA IN RAZDELEJEVANJE TOPLIH OBROKOV ZA DIJAKE V OBDOBJU OD 1. 9. 2021 DO 31. 8. 2023**

1. člen

Pogodbeni stranki ugotavljata, da je naročnik izvedel postopek oddaje javnega naročila na podlagi Zakona o javnem naročanju za zagotavljanje priprave toplih dnevnih obrokov za dijake na šoli (v nadaljevanju: za prehranske storitve)

Izvajalec je bil izbran za izvajanje prehranskih storitev kot najugodnejši ponudnik na podlagi javnega razpisa, objavljenega na spletni strani Gimnazije Franceta Prešerna **dne 24. 06. 2021 za obdobje od 01. 09. 2021 do 31. 08. 2023.**

2. člen

S to pogodbo se pogodbeni stranki dogovorita o splošnih in posebnih pogojih izvedbe javnega naročila. Sestavni del te pogodbe so pogoji, navedeni v razpisni dokumentaciji.

3. člen

Okvirna letna vrednost naročila po tej pogodbi znaša 160.000,00 € brez DDV.

4. člen

Izvajalec bo med trajanjem pogodbe kril stroške dela za pripravo toplih dnevnih obrokov. Vsak delovni dan bo v povprečju naročenih 250-300 toplih obrokov.

Zakon o šolski prehrani uvaja pravico dijakov do dnevnega toplega obroka v višini 2,73 € vsakemu dijaku, za vsak dan prisotnosti pri pouku. Vrednost dnevnega obroka naj bi se uskladila z višino subvencioniranega zneska, kar pomeni, da naj ne bi presegala vrednosti denarnega nadomestila za topel obrok.

Izvajalec bo občasno v dogovoru z naročnikom pripravljal tudi malice in prigrizke za prireditve in dejavnosti, ki jih organizira Gimnazija Franceta Prešerna in jih zaračunal po veljavnem ceniku.

Ocenjena letna vrednost za to uslugo je **do 2000 €.**

5. člen

Cene za šolsko malico bodo skladne z Zakonom o šolski prehrani. Cene ostalih storitev so fiksne eno leto od sklenitve pogodbe. Po tem obdobju se bodo lahko spremenile, če se rast gostinskih storitev poveča za več kot 5 % in bo to javno objavljeno.

Predlog za spremembo cen in dokaze, da je predlog utemeljen, predlaga pisno naročniku izvajalec. Naročnik se mora z dvigom cen strinjati, kar pisno potrdi. V primeru, da se naročnik z dvigom cen strinja, začnejo nove cene veljati s prvim dnem naslednjega meseca po izdanem soglasju naročnika.

6. člen

S to pogodbo naročnik daje v najem izvajalcu poslovne prostore v stavbi Gimnazije Franceta Prešerna, Kidričeva 65, Kranj. Ti prostori obsegajo: razdelilno kuhinjo, jedilnico, toaletne prostore in priročno shrambo.

V teh prostorih bo izvajalec lahko pripravljal hrano. Izvajalec bo zagotavljal prehranske storitve vsak

šolski dan in vse ostale dneve, tudi med šolskimi počitnicami, kadar imajo dijaki obveznosti v šoli. Obratovalni čas se po dogovoru z naročnikom lahko prilagodi šolskemu urniku.

7. člen

Izvajalec bo v poslovnih prostorih opravljal izključno dejavnost, ki je predmet te pogodbe in za katero ima veljavno registracijo, dovoljenje pristojnih inšpekcijskih služb za delo v šolskem prehrambenem obratu in za katero izpolnjuje higienske standarde.

Ponudnik se zavezuje zagotavljati stalnost vsaj dveh delavcev na lokaciji. Število delavcev je določeno glede na število prijavljenih obrokov:

* do 250 obrokov vsaj 2 osebi,
* nad 250 obrokov več kot 2 osebi.

Oseba, ki dela v šolski kuhinji oziroma pri pripravi, razdeljevanju in dostavi šolske prehrane na lokaciji naročnika, mora biti navedena na seznamu oseb izvajalca, ki je priloga k tej pogodbi. Trajna menjava osebe navedene na seznamu oseb je mogoča le po predhodni najavi izvajalca in potrditvi naročnika. Navedeno je potrebno zaradi vzpostavitve zaupnosti pri naročniku in nemotenega poteka dela pri naročniku.

Pogodbeni stranki se dogovorita, da bo izvajalec za dijake in zaposlene na voljo vsak šolski dan od ponedeljka do petka, od 7.00 do 14.00 ure, po predhodnem dogovoru pa tudi izven navedenega delovnega časa.

8. člen

Način naročanja in plačevanja morebitne druge ponudbe

Izvajalec bo, v kolikor bodo možnosti razdelilne kuhinje in želje dijakov, lahko ponudil tudi drugo ponudbo. Cene za to ponudbo so oblikovane posebej in se med letom ne spreminjajo (oz. le v soglasju z naročnikom). V primeru morebitne nujne podražitve je potrebno le-to ustrezno obrazložiti.

Na šoli ni dovoljeno prodajati oziroma točiti alkoholnih pijač ali poživljajočih napitkov (npr. Red-bull). V ponudbi naj bo čim več naravnih napitkov.

9. člen

Odjave malice

Pogodbeni strani sta soglasni, da bo izvajalec zagotovil dnevno, vsak dan pouka v skladu s šolskim koledarjem, toliko ustreznih obrokov, kolikor bo prijav dijakov, z upoštevanjem števila pravočasno odjavljenih obrokov. Podatke bo izvajalec pridobil iz eAsistenta. Dijaki se lahko od malice odjavijo do 7.30 za tekoči dan.

Čas, ko morajo biti obroki na voljo, določi naročnik, glede na veljavni urnik, pri čemer morajo biti obroki na voljo do 12.00 ure.

10. člen

Oblikovanje in spreminjanje menija

Izvajalec mora zagotoviti vsaj 4 (štiri) dnevne menije (nap. priljubljeni, mesni, vegi, fitnes…) in dodatne menije glede na specifične zdravstvene potrebe (nap. celiakija, sladkorna bolezen…). Menije mora izvajalec posredovati 14 dni pred datumom izvedbe. Naročnik mora pred objavo jedilnike potrditi. Menjava menija je možna 7 dni pred izvedbo le ob soglasju z naročnikom.

11. člen

Anketiranje

Enkrat letno se opravi anketiranje - preverjanje zadovoljstva s šolsko prehrano med dijaki. Izvajalec anketiranja bo naročnik. Anketa se bo sestavila skupaj z izvajalcem, da se zajamejo tudi tisti podatki, ki so pomembni za izvajalca.

12. člen

Izvajalec bo med trajanjem pogodbe plačeval mesečno najemnino v znesku, navedenem v izbrani ponudbi. Najemnina se plačuje 10 mesecev na leto, od 01. 09. do 30. 06., saj se količina pripravljenih dnevnih toplih obrokov zaradi šolskih počitnic zmanjša v mesecih julij in avgust.

Najemnina se plačuje na podlagi izdanih računov naročnika, 30 dni po prejetem računu, za pretekli mesec na naročnikov TRR 01100-6000041345, odprt pri Banki Slovenije. V primeru zamude se plačajo tudi zakonske zamudne obresti.

Izvajalec se obvezuje, da bo v dogovoru z naročnikom sofinanciral prenovo najetih prostorov v skladu s posebnim dogovorom.

13. člen

Stroški, povezani z dejavnostjo priprave toplih obrokov in njene prodaje (stroški živil, delovne sile, čistil,.. ) so breme izvajalca.

Izvajalec krije stroške za pripravo in delitev obrokov, nakupa in nadomeščanja drobnega inventarja, stroške vzdrževanja opreme, mikrobioloških analiz vzorcev hrane in brisov na snažnost kuhinje in delilnice, odvoza organskih odpadkov in maščob ter jedilnega olja, odvoza drugih odpadkov, ki nastanejo pri obratovanju kuhinje, nadzora kakovosti in higiene, vpeljave sistema za varno proizvodnjo in promet z živili (HACCP), pleskanja kuhinje.

Organske odpadke je izvajalec dolžan hraniti na način kot to določajo veljavni predpisi in skrbeti za kontroliran odvoz let teh, katerega opravlja za to pooblaščena inštitucija. Zaradi zmanjševanja količin odpadkov, je treba hrano in pijačo postreči z gostinsko opremo, ki jo je mogoče ponovno uporabiti ali drugo opremo, izdelano iz obnovljivih surovin.

Izvajalec se obvezuje, da bo minimalno uporabljal plastične embalaže (plastenke, vrečke, lončki, plastični pribor …) in jih nadomestil z naravnimi materiali.

Izvajalec plačuje posebej stroške električne energije in ogrevanja za najete prostore in stroške telefona po dejanski porabi oziroma po računih, ki so za najete prostore ločeni.

Izvajalec je dolžan pokriti tudi stroške za odvoz smeti za kontejner, ki ga uporablja. V primeru povečanja potreb po dodatnem kontejnerju se izvajalec obveže, da bo poravnal stroške dodatnega kontejnerja.

Šola ne odgovarja za stvarne napake v najem danih stvari. Šola bo prostore in vgrajeno opremo zavarovala proti požaru in vlomu. Ostala zavarovanja bo dogovoril najemnik po lastni presoji.

Vozila, ki jih ponudnik uporablja za izvajanje storitev, morajo izpolnjevati vsaj zahteve glede emisij izpušnih plinov EURO 5. Izvajalec bo ob podpisu podal ustrezno izjavo in seznam vozil, ki jih bo uporabljal pri izvajanju storitve in tehnično dokumentacijo o teh vozilih, iz katere izhaja, da so izpolnjene zahteve glede emisij.

14. člen

Izvajalec bo s prevzemom poslovnih prostorov prevzel tudi čiščenje najetih površin. Poleg tega bo izvajalec vsakodnevno in sproti čistil tudi večnamenski prostor, kjer dijaki malicajo. Vse stroške čiščenja nosi izvajalec.

15. člen

Kakovost storitve mora ustrezati obstoječim standardom oziroma ustrezati predpisom, ki se nanašajo na storitve, ki so predmet pogodbe in smernicam zdravega prehranjevanja v vzgojno izobraževalnih ustanovah v Republiki Sloveniji. Upoštevati morajo Praktična navodila za načrtovanje dnevnih toplih obrokov za dijake, ki jih je maja 2008 izdal Inštitut za varovanje zdravja Republike Slovenije.

16. člen

Naročnik lahko oporeka kakovost in količino hrane v zakonsko določenih rokih po tem, ko ugotovi neustrezno kakovost oziroma količino.

17. člen

Stanje poslovnih prostorov se ugotovi ob primopredaji z zapisnikom. Če bo izvajalec najete prostore dodatno opremljal, mora to opremo po prenehanju pogodbe odstraniti, če se z naročnikom ne dogovori drugače.

Za vsako preureditev poslovnih prostorov je potrebno soglasje naročnika.

18. člen

Izvajalec ne sme oddati poslovnih prostorov v podnajem, prav tako ne sme prenesti opravljanja dejavnosti priprave toplih obrokov na drugega izvajalca.

19. člen

**Pogodba se sklepa za dobo dveh let, in sicer od 01. 09. 2021 do 31. 08. 2023.**

Pogodbena stranka, ki predčasno prekinja pogodbo, je dolžna o tem pisno obvestiti drugo pogodbeno stranko najmanj 3 mesece pred dnem, s katerim predčasno prekinja to pogodbo. Prekinitev pogodbe se uveljavi s prvim dnem v naslednjem mesecu po preteku navedenega roka. Do dneva, ko se uveljavi prekinitev pogodbe, morata pogodbeni stranki poravnati vse obveznosti iz te pogodbe.

20. člen

Pogodba se prične uporabljati z dnem **01. 09. 2021**. Spremembe in dopolnitve te pogodbe se sklepajo v pisni obliki.

21. člen

V primeru kršitev pogodbe s strani izvajalca je naročnik upravičen takoj unovčiti zavarovanje za dobro izvedbo pogodbenih obveznosti.

22. člen

Če izvajalec krši to pogodbo ali če pride do kakršnekoli zastrupitve s hrano, ki jo pripravlja oz. prodaja, ima naročnik pravico takoj prekiniti to pogodbo.

23. člen

Protikorupcijska klavzula

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

1. pridobitev posla ali
2. za sklenitev posla pod ugodnejšimi pogoji ali
3. za opustitev dolžnega nadzora nad izvajanjem pogodbenih obveznosti ali
4. za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

24. člen

Za reševanje sporov, ki bi izhajali iz te pogodbe, je pristojno Okrožno sodišče v Kranju.

25. člen

Pogodba je sestavljena v 4 izvodih, od katerih prejme vsaka pogodbena stranka po 2 izvoda.

26. člen

Stranki dogovorita, da nadzor nad izvajanjem te pogodbe s strani naročnika izvaja **Mirjana Bizjak,** tel. št.: **041/323-130,** s strani izvajalca pa\_\_\_\_\_\_\_\_\_\_\_\_\_\_\_\_\_\_\_\_\_tel. št.: \_\_\_\_\_\_\_\_\_\_\_\_\_\_\_\_\_\_.

Stranki se dogovorita, da nadzornika te pogodbe urejata tudi manjše nesporazume, ki bi se porodili pri izvajanju določil te pogodbe.

Kraj in datum podpisa: Kraj in datum podpisa:

Podpis izvajalca: Podpis naročnika:

**Gimnazija Franceta Prešerna**

Ravnateljica: Mirjana Bizjak